钦定古今图书集成/明伦汇编/氏族典/第521卷 > 薛世雄
## 钦定古今图书集成/明伦汇编/氏族典/第521卷 > 薛世雄

按《隋书薛世雄传》，“世雄字世英，河东汾阴人也。父回，
字道弘，仕周，官至泾州刺史。开皇初，封舞阴郡公，领
漕渠监，以年老致事，终于家。世雄年十七，从周武帝
平齐，以功拜师都督。开皇时，数有战功，累迁仪同三
司。炀帝嗣位，番禺獠相聚为乱，诏世雄讨平之。迁右
监门郎将，从帝征吐谷浑，进位通议大夫。世雄性廉”
谨，凡所行军破敌之处，秋毫无犯。以为玉门道行军
大将。时突厥颇为寇盗，诏世雄发十二郡士马巡塞
而还，领涿郡留守。未几，李密逼东都，中原骚动。世雄
大军为营，欲讨窦建德。建德选精锐数百，夜袭之，兵
溃奔，世雄与左右数十骑遁入河间城，惭恚发病，归
于涿郡。未几卒，时年六十三。有子万述、万淑、万钧、万
彻，并以骁武知名。